Rikunarita-ORG/Wikinium huggingface dataset:
# Alexander Zverev

*Por altra personi nomizita 'Zverev', videz Zverev (homonimo).*
*Por altra personi nomizita 'Alexandr Zverev', videz Alexandr Zverev (homonimo).*

|  |
| --- |
| **Alexander Zverev** |
|  |
| **Profesiono:** | tenisistulo |
|  |  |
|  |  |
| **Lando:** |  Germania |
| **Naskodato:** | 20 di aprilo 1997 |
| **Nasko-loko:** | Hamburg, Germania |
| **Mortodato:** |  |
|  |  |
|  |  |

**Alexander Zverev** (n. ye la 20ma di aprilo 1997) esas Germaniana tenisistulo.

Segun datumi di ATP por 13ma di junio 2022 Alexander Zverev esis **2**ma tenisistulo dil mondo, e segun datumi de la 18ma di marto 2019 – **68**ma tenisistulo dil mondo pri ludo duopla.

Dum l'Olimpiala Ludi en Tokyo (2020) Zverev ganis **or**-medalio (pos vinko kontre Rusiano Karen Hachanov).

Ilua familio es tenisistala: patrino Irina e patrulo e samatempe ilua entrenero Alexandr, e fratulo Mischa.

Il divenis profesionala tenisisto en 2013.

## Referi
# Milito di Iran 2026

Kolajo Milito di Iran 2026
La **Milito di Iran 2026** esas la rezulto di augmento dil Iranan-Israelana konflikto. La 28ma di februaro 2026 Israel ed Usa sub kodexo-nomi *Roaring Lion* ('bramanta leono'), *Operation Shield of Judah* ('operaco shildo di Judea') ed *Operation Epic Fury* ('operaco epika furio') atakis Iran. Vizesis importanta oficisti, armeal oficiri ed edifici. Pro l'ataki mortis interaltre la *Maxim Alta Duktisto* di Iran, grand-*ayatola* Ali Kameney.
# Milito di Israel kontre Hamas

La **milito di Israel kontre Hamas** o **Gaza-milito** esas plugrandesko dil Israelan-Palestinana konflikto, qua komencis la 7ma di oktobro 2023 e developis ad armeal invado di Israel en la Gaza-strio.

La kauzo di la milito esis atako da Hamas de Israel, sub la nomo *Operaco Tempesto di Al-Aksa*. Mili de fuzeo esis pafit ad emi en Israel, Palestinana trupi penetris la frontierala fenci ed atakis Israelan armeala bazi, ed ocidis habitanti di *kibuci* e vizitanti di muzik-festo. Cirkume 1.200 Israelani mortigesis, inter qui 846 civitani e plu kam 300 Israelana soldati.
# Invado di Ukraina da Rusia (2022)

Rozee, loki en Ukraina invadita da Rusa trupi.
L'invado Rusa en Ukraina esas milito (anke nomita *operaco militala speciala* segun la Rusa propagado) lansita ye la 24ma di februaro 2022 sub impero dal prezidanto Rusa Vladimir Putin, e duranta til nun. Kelka fonti jukikas ke ol esis la maxim granda milital atako eventinta en Europana teritorio depos la duesma mondomilito.

Ca konflikto aparis pos gradopa kresko en la disputi inter Rusia ed Ukraina. Nome depos novembro 2021, Rusia plufortigis sua armeo apud la frontiero kun Ukraina, e kritikis publike l'expanso di ONAT. Pose, ye la mezo di februaro 2022, Vladimir Putin agnoskis la nedependanteso di separema republiki Doneck e Lugansk, qui formacis tale nomizita federuro Novorosiya ("Nova Rusia"). Poka dii pose, ye la 21ma di februaro 2022, trupi Rusa eniris la regiono Donbas, en estal Ukraina.

Forsan preventiva la konflikto difuzis rapide tra la tota lando, minacante precipue Kiyiv, la chefurbo, ma anke direte la prezidanto Ukrainana, Volodimir Zelenskiy. Poka minuti pos l'anunco dil invado, existis informi pri explozi en Kiyiv, Harkiv, Odesa, e la Donbas.

Ca konflikto ank esas la milito maxim bone dokumentizata e raportata de la historio mondala pro la quanteso di poshotelefonili e brodkasti dil sociala reti interretala. Tamen, til nun la quanto di mortinti en amba flanki duras esar necerta. Ye la 2ma di marto, Rusa armeo unesmafoye konfirmis statistiki pri 498 morti, e 1597 plusa soldati vundita.

## Provinco Kursk

La 6ma di agosto 2024 Ukraina olua-foye inkursis Rusia en la provinco Kursk, okupis granda parto de la teritorio e kaptis rusa soldati.

**Nord-Koreana soldati**

Depos oktobro 2024 Nord-Koreana trupi kombatas en Ukraina por Rusia, en la provinco Kursk, konseque interkonsento inter Putin e Kim Jong-un. La 10.000 Nord-Koreana soldati esas elit-uneso di Nord-Korea konocata per la nomo *Tempest-uneso*, li kombatas en uniformi di Rusia.

La 4ma di februaro 2025 Ukrainan ed Usana fonti konfirmas la desaparo di la Nord-Koreana soldati. Segun l'Ukrainan armeestro Olexandr Sirski la duimo dil arme-uneso Nord-Korean esas eliminita, pro to Nord-Korea retraktis la soldati.

## Referi